CELEX: 62015CN0113
Language: ro
Date: 2015-03-06 00:00:00
Title: Cauza C-113/15: Cerere de decizie preliminară introdusă de Bayerischer Verwaltungsgerichtshof (Germania) la 6 martie 2015 – Breitsamer und Ulrich GmbH & Co. KG/Landeshauptstadt München

15.6.2015   
            
            
               RO
            
            
               Jurnalul Oficial al Uniunii Europene
            
            
               C 198/16
            
         Cerere de decizie preliminară introdusă de Bayerischer Verwaltungsgerichtshof (Germania) la 6 martie 2015 – Breitsamer und Ulrich GmbH & Co. KG/Landeshauptstadt München
   (Cauza C-113/15)
   (2015/C 198/22)
   Limba de procedură: germana
   
      Instanța de trimitere
   
   Bayerischer Verwaltungsgerichtshof
   
      Părțile din procedura principală
   
   
      Reclamantă: Breitsamer und Ulrich GmbH & Co. KG
   
      Pârât: Landeshauptstadt München
   
      Întrebările preliminare
   
   
               1)
            
            
               Porțiile individuale de miere, care sunt [împachetate] într-un ambalaj exterior ce conține toate elementele de etichetare, inclusiv indicarea țării de origine, și care nu sunt vândute ca atare ca porții individuale consumatorului final și nici nu sunt destinate a fi livrate individual colectivităților, constituie un „produs alimentar preambalat” în sensul articolului 1 alineatul (3) litera (b) din Directiva (CE) nr. 2000/13 (1), precum și al articolului 2 alineatul (2) litera (e) din Regulamentul (UE) nr. 1169/2011 (2), supus unei obligații de etichetare corespunzătoare sau, dat fiind că nu este vorba despre unități de vânzare, asemenea porții individuale de miere nu reprezintă produse alimentare preambalate supuse obligației de etichetare?
            
         
               2)
            
            
               Răspunsul la această întrebare este diferit în cazul în care aceste porții individuale sunt furnizate în cadrul unităților de restaurație colectivă nu numai ca parte a unor feluri de mâncare preparate, la un preț forfetar, ci sunt vândute și în mod separat?
            
         
      (1)  Directiva 2000/13/CE a Parlamentului European Și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora (JO L 109, p. 29, Ediție specială, 15/vol. 6, p. 9).
   
      (2)  Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei (JO L 304, p. 18).